ddrg/super_eurlex huggingface dataset:
Euroopa Liidu Teataja L 298 , 25/11/2000 Lk 0023 - 0023



Nõukogu otsus, 20. november 2000, millega muudetakse otsust 1999/70/EÜ riikide keskpankade välisaudiitorite kohta (2000/737/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artikli 122 lõiget 2, võttes arvesse Euroopa Keskpankade Süsteemi ja Euroopa Keskpanga põhikirja, eriti selle artikli 27 lõiget 1, võttes arvesse Euroopa Keskpanga (edaspidi EKP) 5. oktoobri 2000. aasta soovitust ning arvestades järgmist: (1) EKP ja riikide keskpankade aruandeid auditeerivad EKP nõukogu soovitatud ja Euroopa Liidu Nõukogu heaks kiidetud erapooletud välisaudiitorid. (2) Otsuse 2000/427/EÜ [1] kohaselt, kuna Kreeka on täitnud vajalikud tingimused ühisraha kasutuselevõtmiseks 1. jaanuaril 2001, on Kreeka kohta käiv erand otsuse 98/317/EÜ [2] 4. põhjenduses tühistatud alates 1. jaanuarist 2001. (3) Pärast Kreeka kohta käiva erandi tühistamist soovitas EKP nõukogu, et nõukogu kinnitaks Kreeka riigipanga raamatupidamise aastaaruannete välisaudiitoriks alates 2001. majandusaastast: Ernst & Young (Hellas) Certified Auditors SA ja hr Charalambos Stathakis, registreeritud heakskiidetud audiitor. (4) Asjakohane on järgida nõukogu soovitust ja muuta vastavalt otsust 1999/70/EÜ, [3] ON VASTU VÕTNUD JÄRGMISE OTSUSE: Artikkel 1 Otsuse 1999/70/EÜ artiklile 1 lisatakse järgmine lõige: "12. Ernst & Young (Hellas) Certified Auditors SA ja hr Charalambos Stathakis, registreeritud heakskiidetud audiitor, kinnitatakse käesolevaga Kreeka Panga raamatupidamise aastaaruannete välisaudiitoriteks alates 2001. majandusaastast." Artikkel 2 Otsusest teatatakse EKP-le. Artikkel 3 Käesolev otsus avaldatakse Euroopa Ühenduste Teatajas. Brüssel, 20. november 2000 Nõukogu nimel eesistuja H. Védrine [1] EÜT L 167, 7.7.2000, lk 19. [2] EÜT L 139, 11.5.1998, lk 30. [3] EÜT L 22, 29.1.1999, lk 69. Otsust on viimati muudetud otsusega 2000/223/EÜ (EÜT L 71, 18.3.2000, lk 24). --------------------------------------------------
Nõukogu otsus,

16. november 2000,

teadus- ja tehnoloogiaalase koostöölepingu sõlmimise kohta Euroopa Ühenduse ja Venemaa Föderatsiooni valitsuse vahel

(2000/742/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 170 koostoimes artikli 300 lõike 2 esimese lõigu esimese lausega ja lõike 3 esimese lõiguga,

võttes arvesse komisjoni ettepanekut, [1]

võttes arvesse Euroopa Parlamendi arvamust [2]

ning arvestades järgmist:

(1) Euroopa Ühendus ja Venemaa Föderatsioon tegelevad teaduslike eriprogrammidega ühist huvi pakkuvates valdkondades.

(2) Venemaa Föderatsioon ühelt poolt ning Euroopa Ühendus ja selle liikmesriigid teiselt poolt on sõlminud partnerlus- ja koostöölepingu, [3] mille artikkel 62 näeb ette "erikorra" teadus- ja tehnoloogiaalasteks läbirääkimisteks.

(3) Nõukogu volitas oma 10. novembri 1997 otsusega komisjoni pidama läbirääkimisi teadus- ja tehnoloogiaalase koostöölepingu sõlmimiseks Euroopa Ühenduse ja Venemaa Föderatsiooni valitsuse vahel Euroopa Parlamendi ja nõukogu otsusega nr 182/1999/EÜ [4] kehtestatud viienda raamprogrammi ajaks.

(4) Teadus- ja tehnoloogiaalane koostööleping Euroopa Ühenduse ja Venemaa Föderatsiooni valitsuse vahel tuleks heaks kiita,

ON VASTU VÕTNUD JÄRGMISE OTSUSE:

Artikkel 1

Teadus- ja tehnoloogiaalane koostööleping Euroopa Ühenduse ja Venemaa Föderatsiooni valitsuse vahel kiidetakse ühenduse nimel heaks.

Lepingu tekst on lisatud käesolevale otsusele.

Artikkel 2

Nõukogu eesistuja edastab ühenduse nimel lepingu artikliga 12 ettenähtud teate. [5]

Brüssel, 16. november 2000

Nõukogu nimel

eesistuja

R. Schwartzenberg

[1] EÜT C 370 E, 26.10.1999, lk 22.

[2] Euroopa Ühenduste Teatajas seni avaldamata.

[3] EÜT L 327, 28.11.1997, lk 3.

[4] EÜT L 26, 1.2.1999, lk 1.

[5] Nõukogu peasekretariaat avaldab lepingu jõustumise kuupäeva Euroopa Ühenduste Teatajas.

--------------------------------------------------
Euroopa Liidu Teataja L 309 , 09/12/2000 Lk 0029 - 0029



Nõukogu otsus, 20. november 2000, Euroopa Ühenduse ja endise Jugoslaavia Makedoonia Vabariigi vahel kirjavahetuse teel sõlmitud kokkuleppe kohta, mis käsitleb Euroopa Ühenduse ja endise Jugoslaavia Makedoonia Vabariigi vahelise koostöölepingu kaubandus- ja kaubandusega seotud sätteid sisaldava II jaotise peatamist (2000/778/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 teise lõiguga, võttes arvesse komisjoni ettepanekut ning arvestades järgmist: (1) Koostööleping Euroopa Ühenduse ja endise Jugoslaavia Makedoonia Vabariigi [1] vahel allkirjastati kirjavahetuse teel 29. aprillil 1997 ning see jõustus 1. jaanuaril 1998. (2) Nõukogu 18. septembri 2000. aasta määrust (EÜ) nr 2007/2000, millega kehtestatakse erandlikud kaubandusmeetmed Euroopa Liidu stabiliseerimis- ja assotsieerimisprotsessis [2] osalevate või sellega seotud maade ja territooriumide suhtes, ei kohaldata endise Jugoslaavia Makedoonia Vabariigi päritolu toodete impordile ühendusse, välja arvatud veiniimport. (3) Nõukogu määrusega (EÜ) nr 2563/2000, [3] millega muudetakse määrust (EÜ) nr 2007/2000, antakse endise Jugoslaavia Makedoonia Vabariigile määrusest (EÜ) nr 2007/2000 tuleneva võrdväärse korra alusel parandatud ühepoolsed kaubandussoodustused, välja arvatud veini suhtes kohaldatavad soodustused. (4) Seega tuleb koostöölepingu kaubandussätted ja nendega seonduvad lisad peatada, et kohaldada endise Jugoslaavia Makedoonia Vabariigi suhtes parandatud ühepoolseid kaubandussoodustusi vastavalt määrusele (EÜ) nr 2007/2000, ON VASTU VÕTNUD KÄESOLEVA OTSUSE: Artikkel 1 Käesolevaga kiidab Euroopa Ühendus heaks Euroopa Ühenduse ja endise Jugoslaavia Makedoonia Vabariigi vahelise kirjavahetuse Euroopa Ühenduse ja endise Jugoslaavia Makedoonia Vabariigi vahelise koostöölepingu kaubandus- ja kaubandusega seonduvaid sätteid sisaldava II jaotise peatamise kohta. Peatamist kohaldatakse nõukogu määrust (EÜ) nr 2007/2000 muutva nõukogu määruse (EÜ) nr 2563/2000 kohaldamise kuupäevast alates. Käesolevale otsusele on lisatud kirjavahetuse tekst. Artikkel 2 Nõukogu eesistujal on õigus määrata isik või isikud, kes on volitatud ühenduse suhtes siduvale kirjavahetusele alla kirjutama. Artikkel 3 Käesolev otsus avaldatakse Euroopa Ühenduste Teatajas. Brüssel, 20. november 2000 Nõukogu nimel eesistuja H. Védrine [1] EÜT L 348, 18.12.1997, lk 2. [2] EÜT L 240, 23.9.2000, lk 1. [3] EÜT L 295, 23.11.2000, lk 1. --------------------------------------------------
Euroopa Liidu Teataja L 303 , 02/12/2000 Lk 0029 - 0029



Nõukogu otsus, 30. november 2000, 14. juuni 1985. aasta Schengeni lepingu rakendamise konventsiooniga moodustatud täitevkomitee poolt vastuvõetud üldkäsiraamatu teatavate osade salastatuse kustutamise kohta (2000/751/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 207, ning arvestades järgmist: (1) 14. juuni 1985. aasta Schengeni lepingu rakendamise konventsiooniga moodustatud täitevkomitee, mis asendati Schengeni protokolli artikli 2 kohaselt nõukoguga, otsustas oma 14. detsembri 1993. aasta otsusega (SCH/Com-ex (93) 22 rev) ja 23. juuni 1998. aasta otsusega (SCH/Com-ex (98) 17) liigitada konfidentsiaalseks kõik selle üldkäsiraamatu sätted, mille viimane versioon võeti vastu kõnealuse täitevkomitee 28. aprilli 1999. aasta otsusega (SCH/Com-ex (99) 13). (2) Üldkäsiraamat ja täitevkomitee otsused selle liigitamise kohta moodustavad Schengeni acquis' osa, nagu see on määratletud nõukogu otsuses 1999/435/EÜ [1]. (3) Tuleks kustutada üldkäsiraamatu teatavate osade, sealhulgas ühiste konsulaareeskirjade salastamata sätetele vastavate sätete salastatus, ON VASTU VÕTNUD JÄRGMISE OTSUSE: Artikkel 1 Üldkäsiraamatu I osa ning lisade 1, 2, 3, 4, 5, 5a, 6, 6a, 7, 8, 8a, 9, 10, 11, 12, 13, 14 ja 14a salastatus kustutatakse. Artikkel 2 Üldkäsiraamatu salastamata osad avaldatakse Euroopa Ühenduste Teatajas. Artikkel 3 Käesolev otsus jõustub selle avaldamise päeval. Brüssel, 30. november 2000 Nõukogu nimel eesistuja M. Lebranchu [1] EÜT L 176, 10.7.1999, lk 1. --------------------------------------------------
Euroopa Liidu Teataja L 326 , 22/12/2000 Lk 0080 - 0080



Komisjoni otsus, 11. detsember 2000, millega kehtestatakse kodeeritud vorm ja koodid loomahaigustest teatamiseks vastavalt nõukogu direktiivile 82/894/EMÜ ja tunnistatakse kehtetuks otsused 84/90/EMÜ ja 90/442/EMÜ (teatavaks tehtud numbri K(2000) 3701 all) (EMPs kohaldatav tekst) (2000/807/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 21. detsembri 1982. aasta direktiivi 82/894/EMÜ loomahaigustest teatamise kohta ühenduses, [1] viimati muudetud komisjoni otsusega 2000/556/EÜ, [2] eriti selle artiklit 5, ning arvestades järgmist: (1) Komisjoni otsuses 84/90/EMÜ, [3] viimati muudetud otsusega 89/163/EMÜ, [4] on sätestatud kodeeritud vorm, mille abil tuleb loomahaigustest teatada vastavalt direktiivile 82/894/EMÜ. (2) Komisjoni otsuses 90/442/EMÜ, [5] viimati muudetud 17. detsembri 1996. aasta otsusega, [6] on sätestatud loomahaigustest teatamise koodid. (3) Need otsused on vaja konsolideerida ja ajakohastada. On selgem kui need otsused tunnistatakse kehtetuks ja võetakse vastu vastavalt üks uus otsus. (4) EÜ ja Andorra ühiskomitee 22. detsembri 1999. aasta otsuses nr 2/1999 (Euroopa Majandusühenduse ja Andorra Vürstiriigi vahel kirjade vahetuse teel sõlmitud kokkuleppe [7] Brüsselis 15. mail 1997 alla kirjutatud veterinaariaalase lisaprotokolli rakenduskorra kohta) nõutakse, et Andorra lisatakse loomahaigustest teatamise süsteemi. (5) Luuakse uut veebipõhist arvutisüsteemi, mis võimaldab edastada direktiiviga 82/894/EMÜ nõutavat teavet haiguste kohta. (6) Belgia, Soome, Saksamaa, Kreeka, Holland, Norra, Portugal ja Hispaania on muutnud teatamissüsteemis kasutatavat piirkondade nummerdussüsteemi. (7) Süsteemi täiustamiseks on vaja sätestada taudipuhangute täpsem lokaliseerimine pikkus- ja laiuskraadide abil. (8) Edastatud teabe konfidentsiaalsuse kaitsmiseks ei tuleks avaldada käesoleva otsuse lisasid. (9) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Loomahaigustest teatamise korra kohaldamisel edastatakse teave käesoleva otsuse I, II ja III lisas sätestatud kodeeritud vormis. Artikkel 2 Loomahaigustest teatamise korra kohaldamisel edastatakse teave käesoleva otsuse I, II ja III lisas sätestatud koodide abil. Artikkel 3 Käesolevat otsust kohaldatakse alates 1. jaanuarist 2001. Artikkel 4 Otsused 84/90/EMÜ ja 90/442/EMÜ tunnistatakse kehtetuks artiklis 3 osutatud kuupäeval. Artikkel 5 Käesolev otsus on adresseeritud liikmesriikidele. Brüssel, 11. detsember 2000 Komisjoni nimel komisjoni liige David Byrne [1] EÜT L 378, 31.12.1982, lk 58. [2] EÜT L 235, 19.9.2000, lk 27. [3] EÜT L 50, 21.2.1984, lk 10. [4] EÜT L 61, 4.3.1989, lk 49. [5] EÜT L 227, 21.8.1990, lk 39. [6] K(1996) 4032 lõplik. [7] EÜT L 31, 5.2.2000, lk 84. --------------------------------------------------
Nõukogu otsus,

14. detsember 2000,

kirjavahetuse teel kokkuleppe sõlmimise kohta, mis käsitleb neljanda protokolli (millega nähakse ette ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vahelises kalastuskokkuleppes sätestatud kalapüügitingimused) ajutist kohaldamist

(2000/815/EÜ)

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 300 lõiget 2,

võttes arvesse komisjoni ettepanekut

ning arvestades järgmist:

(1) Vastavalt ühelt poolt Euroopa Majandusühenduse ning teiselt poolt Taani valitsuse ja Gröönimaa kohaliku valitsuse vahelisele kalastuskokkuleppele, [1] mis käsitleb kalapüüki Gröönimaa majandusvööndi vetes, pidasid ühendus ning Taani valitsus ja Gröönimaa kohalik valitsus läbirääkimisi uue rakendusprotokolli üle, mis on kavandatud aastateks 2001-2006.

(2) Nende läbirääkimiste tulemusena parafeeriti 13. septembril 2000. aastal uus protokoll.

(3) Uue protokolli kohaselt saavad ühenduse kalurid püügivõimalused Gröönimaa jurisdiktsiooni alla kuuluvates vetes alates 1. jaanuarist 2001 kuni 31. detsembrini 2006.

(4) Kõnealust protokolli tuleb kohaldada alates 1. jaanuarist 2001, et mitte katkestada ühenduse laevade püügitegevust. Sel eesmärgil parafeerisid mõlemad pooled kirjavahetuse teel sõlmitud kokkuleppe, mis sätestab parafeeritud protokolli ajutise kohaldamise alates järgmisest päevast pärast kehtiva protokolli kehtivuse lõppu. Leping kinnitatakse lõpliku otsusega, mis võetakse vastavalt asutamislepingu artiklile 37.

(5) Ühenduse kalurite elatise kindlustamiseks on tähtis avada need püügipiirkonnad 1. jaanuaril 2001; küsimuse kiireloomulisuse tõttu on ülitähtis teha erand Amsterdami lepingule lisatud Euroopa Liidu riikide parlamentide funktsioone käsitleva protokolli lõike 1 punktis 3 nimetatud kuuenädalasest ajavahemikust,

ON VASTU VÕTNUD JÄRGMISE OTSUSE:

Artikkel 1

Ühendus kiidab heaks kirjavahetuse teel sõlmitud kokkuleppe, mis käsitleb neljanda protokolli (millega nähakse ette ühelt poolt Euroopa Ühenduse ning teiselt poolt Taani valitsuse ja Gröönimaa kohaliku valitsuse vahelises kalastuskokkuleppes sätestatud kalapüügitingimused) ajutist kohaldamist.

Kirjavahetuse teel sõlmitud kokkuleppe tekst ja protokolli tekst on lisatud käesolevale määrusele.

Artikkel 2

Nõukogu eesistuja on volitatud määrama isikud, kellel on õigus kirjavahetuse teel sõlmitud kokkuleppele alla kirjutada ja see ühenduse suhtes siduvaks muuta.

Brüssel, 14. detsember 2000

Nõukogu nimel

eesistuja

J. Glavany

[1] EÜT L 29, 1.2.1985, lk 9.

--------------------------------------------------
Euroopa Liidu Teataja L 336 , 30/12/2000 Lk 0092 - 0092



Nõukogu otsus 2000/822/EÜ, 22. detsember 2000, Euroopa Ühenduse ja Tuneesia Vabariigi vahel kirjavahetuse teel vastastikuseid liberaliseerimismeetmeid ning EÜ ja Tuneesia vahelise assotsiatsioonilepingu põllumajandusprotokollide muutmist käsitleva kokkuleppe sõlmimise kohta EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 esimese lausega, võttes arvesse komisjoni ettepanekut ning arvestades järgmist: (1) 1. märtsist 1998 jõustunud Euroopa-Vahemere piirkonna leping, millega luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Tuneesia Vabariigi vahel [1], sedastab, et ühendus ja Tuneesia peavad järk-järgult liberaliseerima vastastikust kauplemist põllumajandus- ja kalandustoodetega. (2) Euroopa-Vahemere piirkonna lepingu artikkel 18 sätestab, et alates 1. jaanuarist 2000 peavad ühendus ja Tuneesia Vabariik hindama olukorda, et määrata kindlaks liberaliseerimismeetmed, mida mõlemad lepinguosalised peavad kohaldama alates 1. jaanuarist 2001. (3) Ühendus ja Tuneesia Vabariik on leppinud kokku lepingu protokollide nr 1 ja 3 muutmises kirjavahetuse teel sõlmitud kokkuleppega. Käesolev kokkulepe tuleks heaks kiita. (4) Käesoleva otsuse rakendamiseks vajalikud meetmed tuleks vastu võtta vastavalt nõukogu 28. juuni 1999. aasta otsusele 1999/468/EÜ, millega kehtestatakse komisjoni rakendusvolituste kasutamise menetlused [2], ON TEINUD JÄRGMISE OTSUSE: Artikkel 1 Ühendus kiidab käesolevaga heaks Euroopa Ühenduse ja Tuneesia Vabariigi vahel kirjavahetuse teel sõlmitud kokkuleppe, mis käsitleb vastastikuseid liberaliseerimismeetmeid ning EÜ ja Tuneesia vahelise assotsiatsioonilepingu põllumajandusprotokollide muutmist. Kokkuleppe tekst on lisatud käesolevale otsusele. Artikkel 2 1. Teraviljaturu ühises korralduses abistab komisjoni nõukogu 30. juuni 1992. aasta määruse (EMÜ) nr 1766/92 artikli 23 kohaselt loodud teraviljaturu korralduskomitee [3] või vajadusel komiteed, mis on loodud turgude ühise korralduse teiste määruste vastavate sätete alusel, või nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik, [4] artikli 248a kohaselt loodud tolliseadustiku komitee. 2. Kui viidatakse käesolevale lõikele, kohaldatakse otsuse 1999/468/EÜ artikleid 4 ja 7. Otsuse 1999/468/EÜ artikli 4 lõikes 3 sätestatud tähtajaks kehtestatakse üks kuu. 3. Komitee võtab vastu oma töökorra. Artikkel 3 Nõukogu eesistuja on volitatud nimetama isiku, kellel on õigus kokkuleppele alla kirjutada, et see ühenduse suhtes siduvaks muuta. Brüssel, 22. detsember 2000 Nõukogu nimel eesistuja D. Voynet [1] EÜT L 97, 30.3.1998, lk 1. [2] EÜT L 184, 17.7.1999, lk 23. [3] EÜT L 181, 1.7.1992, lk 21. Määrust on viimati muudetud määrusega (EÜ) nr 1666/2000 (EÜT L 193, 29.7.2000, lk 37). [4] EÜT L 302, 19.10.1992, lk 1. --------------------------------------------------
Euroopa Liidu Teataja L 030 , 04/02/2000 Lk 0033 - 0034



Komisjoni otsus, 17. detsember 1999, millega muudetakse otsust 97/468/EÜ nende kolmandates riikides asuvate ettevõtete ajutiste loetelude koostamise kohta, millest liikmesriigid lubavad importida looduslike ulukite liha (teatavaks tehtud numbri K(1999) 4675 all) (EMPs kohaldatav tekst) (2000/76/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 22. juuni 1995. aasta otsust 95/408/EÜ nende kolmandates riikides asuvate ettevõtete ajutiste loetelude koostamise tingimuste kohta, millest liikmesriikidel on vaheperioodil lubatud importida teatavaid loomse päritoluga tooteid, kalatooteid või elusaid kahepoolmelisi karploomi, [1] viimati muudetud otsusega 98/603/EÜ, [2] eriti selle artikli 2 lõiget 1, ning arvestades järgmist: (1) Komisjoni otsuses 97/468/EÜ [3] koostatakse looduslike ulukite liha tootvate ettevõtete ajutised loetelud. (2) Läti on saatnud loetelu looduslike ulukite liha tootvatest ettevõtetest, mille puhul pädevad asutused tõendavad, et ettevõtted vastavad ühenduse eeskirjadele. (3) Seega on võimalik koostada looduslike ulukite liha tootvate Läti ettevõtete ajutine loetelu. (4) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Käesoleva otsuse lisa tekst lisatakse otsuse 97/468/EÜ lisale. Artikkel 2 Käesolevat otsust kohaldatakse alates 15. detsembrist 1999. Artikkel 3 Käesolev otsus on adresseeritud liikmesriikidele. Brüssel, 17. detsember 1999 Komisjoni nimel komisjoni liige David Byrne [1] EÜT L 243, 11.10.1995, lk 17. [2] EÜT L 289, 28.10.1998, lk 36. [3] EÜT L 199, 26.7.1997, lk 62. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA "País: LETONIALand: LETLANDLand: LETTLANDΧώρα: ΛΕΤΟΝΙΑCountry: LATVIAPays: LETTONIEPaese: LETTONIALand: LETLANDPaís: LETÓNIAMaa: LATVIALand: LETTLAND 1 | 2 | 3 | 4 | 5 | 6 | LV 04 G | ADAZI-KOVER | Riga district | Adazu parish | PH | a" | --------------------------------------------------
Euroopa Liidu Teataja L 013 , 19/01/2000 Lk 0021 - 0021



Komisjoni otsus, 16. detsember 1999, millega muudetakse B lisa nõukogu direktiivis 90/429/EMÜ, millega sätestatakse kodusigade sperma ühendusesisese kaubanduse ja impordi korral kohaldatavad loomatervishoiu nõuded (teatavaks tehtud numbri all K(1999) 4507) (EMPs kohaldatav tekst) (2000/39/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta direktiivi 90/429/EMÜ, millega sätestatakse kodusigade sperma ühendusesisese kaubanduse ja impordi korral kohaldatavad loomatervishoiu nõuded, [1] viimati muudetud otsusega 1999/608/EÜ, [2] eriti selle artiklit 17, ning arvestades, et: (1) Aujeszky haiguse korral peetakse ohutuks kahtlusaluse partii kõrvaldamisest tingitud põllumajandusettevõtte puhastamisele ja desinfitseerimisele järgnevat 30 päeva; (2) seepärast tuleks muuta direktiivi 90/429/EMÜ B lisa I peatüki punkti 4 alapunkti b; (3) käesoleva otsusega ette nähtud meetmed on alalise veterinaarkomitee arvamusega kooskõlas, ON VASTU VÕTNUD KÄESOLEVA OTSUSE: Artikkel 1 Direktiivi 90/429/EMÜ B lisa I peatüki punkti 4 alapunkt b asendatakse järgmisega: "viimase 30 päeva jooksul ei ole esinenud Aujeszky haiguse kliinilisi, patoloogilisi ega seroloogilisi tunnuseid." Artikkel 2 Käesolev otsus on adresseeritud liikmesriikidele. Brüssel, 16. detsember 1999 Komisjoni nimel komisjoni liige David Byrne [1] EÜT L 224, 18.8.1990, lk 62. [2] EÜT L 242, 14.9.1999, lk 20. --------------------------------------------------
Euroopa Liidu Teataja L 078 , 29/03/2000 Lk 0033 - 0034



Komisjoni otsus, 20. märts 2000, millega muudetakse seoses Argentinaga otsust 94/984/EÜ, millega sätestatakse loomatervishoiu nõuded ja näidisveterinaarsertifikaadid värske linnuliha impordiks kolmandatest riikidest (teatavaks tehtud numbri K(2000) 703 all) (EMPs kohaldatav tekst) (2000/254/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1991. aasta direktiivi 91/494/EMÜ värske linnuliha ühendusesisest kaubandust ja kolmandatest riikidest importimist reguleerivate loomatervishoiunõuete kohta, [1] viimati muudetud direktiiviga 1999/89/EÜ, [2] eriti selle artikleid 11 ja 12, ning arvestades järgmist: (1) Komisjoni otsusega 94/984/EÜ, [3] viimati muudetud otsusega 1999/549/EÜ, [4] sätestatakse loomatervishoiu nõuded ja veterinaarsertifikaadid värske linnuliha impordiks teatavatest kolmandatest riikidest. Sätestataks kaks erinevat sertifikaati, näidis A ja näidis B. Nende kasutamine sõltub sellest, milline on asjaomases riigis Newcastle’i haiguse olukord. (2) Argentiina on loetletud otsuse 94/984/EÜ I lisas kolmanda riigina, millel on lubatud kasutada nimetatud otsuse II lisas sätestatud sertifikaadi näidist B. (3) Komisjoni ametiasutused viisid Argentiinas 1998. aasta juulis läbi kontrolli, et uurida Newcastle’i haiguse olukorda ning Argentiina on esitanud täiendavat teavet. (4) Kontrolli tulemuste ja esitatud teabe põhjal selgub, et Newcastle’i haiguse olukord on Argentiinas paremaks muutunud. (5) Argentiina vastab otsuse 94/984/EÜ II lisas sätestatud sertifikaadi näidise A tingimustele. (6) Käesolevat otsust kohaldatakse alates 1. aprillist 2000 sertifitseeritud värske linnuliha suhtes. (7) Käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Otsuse 94/984/EÜ I lisas asendatakse rida "AR | Argentina | | B2" | reaga "AR | Argentina | | A" | Artikkel 2 Käesolevat otsust kohaldatakse alates 1. aprillist 2000 sertifitseeritud värske linnuliha suhtes. Artikkel 3 Käesolev otsus on adresseeritud liikmesriikidele. Brüssel, 20. märts 2000 Komisjoni nimel komisjoni liige David Byrne [1] EÜT L 268, 24.9.1991, lk 35. [2] EÜT L 300, 23.11.1999, lk 17. [3] EÜT L 378, 21.12.1994, lk 11. [4] EÜT L 209, 7.8.1999, lk 36. --------------------------------------------------